Карта на островот Унгуџа (Занзибар)
Карта на Занзибарските Острови.
**Унгуџа** или **Занзибар** (свахили: *Unguja* или *Zanzibar*) е најголемиот и најзначајниот остров во Занзибар, Танзанија.

Географија
----------

Унгуџа е ридест остров, со должина од 85 км (север-југ) и максимална ширина од 30 км (исток-запад). Зафаќа вкупна површина од 2.600 км2. Сместен е во јужната половина на Занзибарскиот Архипелаг во Индискиот Океан, околу 59 км јужно од вториот остров по големина во архипелагот - Пемба. Унгуџа и танзаниското копно ги двои Занзибарскиот Теснец.

Островот е опкружен со разни помали острови, од кои само Тумбату и Узи се населени. Други забележливи острови се Баве, Чапвани, Чангу, Чумбе, Кизинго, Квале, Латам, Маутани, Миви, Мнемба, Мвана ва Мвана, Нианембе, Попо, Пунгуме и Уканга.

Политика
--------

Унгуџа и околните острови се делат на региони: Занзибар Центар/Југ, Занзибар Север и Занзибар Град/Запад. Унгуџа му припаѓа на Занзибар, кој е уставно утврден како „дел" од Танзанија, но со повисок степен на автономија. Управата на Занзибар е сместена во Стоун Таун, на западното крајбрежје на Унгуџа .

Население
---------

Населението на Унгуџа во 2002 броело 622.459 жители, главно во градскиот регион на Занзибар. Административен центар на островот е градот Занзибар, а во него спаѓа и историскиот Стоун Таун како и други приградски населби како Мичензани. Други поголеми места на островот се Мбвени, Мангапвани, Чвака и Нунгви.

Месното население претежно говори „киунгуџа" кој е дијалект на националниот јазик свахили. Ова наречје е употребено како стандард при утврдувањето на литературниот јазик.

Стопанство
----------

Главна стопанска гранка на островот е туризмот. Други локални гранки се земјоделството (вклучувајќи го одгледувањето на зачини како каранфилчето) и рибарството. Селата долж источното крајбрежје главно се заминаваат со одгледување на морски треви.

Поврзано
--------

* Географија на Танзанија

Наводи
------

1. ↑  Попис на домаќинствата и занимањата на населението на Унгуџа (англиски)
2. ↑  Попис на Танзанија 2002 (англиски)
3. ↑  Киунгуџа - Британика (англиски)

Надворешни врски
----------------

* За Унгуџа/Занзибар и хотелски сместувања Архивирано на 5 март 2012 г. - туристички водич (англиски)

Координати: 6°08′26″ S; 39°20′12″ E﻿ / ﻿6.140555° ЈГШ; 39.336548° ИГД﻿ / -6.140555; 39.336548

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
 Танзанија во теми |
| --- |
|  |
| Историја | Британска Источна Африка **·**  Востание Маџи Маџи **·**  Германска Источна Африка **·**  Занзибарска револуција **·**  Источноафрикански поход **·**  Тангањика **·**  Уџамаа |
|  |
| Политика | Грб **·**  Знаме **·**  Избори **·**  Надворешни односи **·**  Партии **·**  Премиер **·**  Претседател |
|  |
| Административна поделба | Вилаети **·**  Региони |
|  |
| Географија | Вулкани **·**  Градови **·**  Езера **·**  Реки |
|  |
| Економија и инфраструктура | Аеродроми **·**  Банка на Танзанија **·**  Танзаниски шилинг **·**  Телекомуникации **·**  Транспорт **·**  Туризам |
|  |
| Демографија и општество | Државни празници **·**  Јазици **·**  Образование **·**  Познати Танзанијци |
|  |
| Култура | Кујна **·**  Музика **·**  Религија |
|  |
| Занзибар | Занзибарски Архипелаг **·**  Знаме **·**  Историја **·**  Пемба **·**  Унгуџа |
|  |
| Портал |

 |